6 avgust kuni Rio-de-Janeyrodagi 2016 yilgi Olimpiada o‘yinlarida baydarka va kanoeda eshkak eshish bo‘yicha musobaqa ishtirokchilaridan biri mashg‘ulotlar chog‘ida suvga g‘arq bo‘lgan divanga urilib, ag‘darilib ketgandi. Shu voqeadan so‘ng, "Qotil-divanlar" va "torpedo-divanlar" kun mavzusiga aylandi. Jurnalistlardan biri tvitterda ushbu divan uchun maxsus akkaunt ham ochgan. Bu akkauntdan yumoristik ruhdagi postlar yozilmoqda. "Meni ruslar yasashgan, ularga yordam berishim kerak", deyilgan tvitlardan birida.